Diari Oficial de la Generalitat Valenciana


Sumari del DOGV 3177, del 05-02-1998 (1998/682)

RESOLUCIÓ de 4 de desembre de 1997, dictada pel director general d'Interior, per la qual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Congregació de Hermanas Marías Nazarenas.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3177

Data del DOGV
:   05-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/682


Data del document
:   04-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 4 de desembre de 1997, dictada pel director general d'Interior, per la qual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Congregació de Hermanas Marías Nazarenas. [1998/X682]
  
Vist l'expedient de baixa en el Registre de Fundacions de la Comunitat Valenciana, de la inscripció registral de l'entitat ?Congregación de Hermanas Marías Nazarenas, resulten els següents,
  
Fets
  
L'entitat ?Congregación de Hermanas Marías Nazarenas, va ser classificada com de beneficència particular, el 15 de gener de 1963, pel Ministeri de la Governació, fent al·lusió a la seua naturalesa associativa i indicant que al Protectorat no li corresponia una altra missió que la de velar per la higiene i la moral pública. Dita entitat figura inscrita en el Registre de Fundacions de la Comunitat Valenciana amb el número 156(V), i també figura inscrita en el Registre d'Entitats Religioses amb el nombre 1767/4, de la secció especial, grup B, per tractar-se d'una comunitat religiosa erigida canònicament en virtut de dret substantiu de l'Església Catòlica.
  
El dia 12 de juny de 1997, Mª Agnelia Leal de la Barba, com a superiora de la comunitat de la ?Congregación de Hermanas Marías Nazarenas de Valencia va sol·licitar la baixa de la citada fundació en el Registre de Fundacions.
  
Fonaments jurídics
  
Aquesta Direcció General és competent per a la tramitació i resolució d'aquest expedient, en virtut del que disposa el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
La disposició addicional tercera de la Llei 30/1994, de Fundacions, estableix que el que es disposa en ella s'entén sense perjudici dels acords subscrits entre l'estat Espanyol i l'Església Catòlica, així com amb altres esglésies i confessions. En aquest cas concret, l'Acord sobre Assumptes Jurídics, subscrit en data 3 de gener de 1979, entre l'Estat Espanyol i la Santa Seu, remet al Registre especial que en el seu dia es cree, als efectes d'adquisició de personalitat jurídica de les entitats religioses dependents o erigides per l'Església Catòlica. Registre que en l'actualitat es troba regulat i creat pel que disposa l'article 7, de la Llei Orgànica 7/1980, de 5 de juliol, de Llibertat Religiosa i el Reial Decret 142/1981, de 9 de gener, pel qual s'aprova el Reglament del Registre d'Entitats Religioses.
  
La citada entitat va ser inscrita en el Registre d'Entitats Benèfiques, avui de Fundacions, com a Fundació de beneficència particular, per no existir en el seu dia la normativa estatal especial, aplicable a les entitats religioses erigides per l'Església, comunitats o confessions. Per això i atès que en l'actualitat la citada entitat es troba donada d'alta en l'esmentat Registre d'Entitats Religioses, no té sentit seguir mantenint la inscripció d'una entitat de naturalesa religiosa, en un registre de Fundacions.
  
Vistos els preceptes legals citats i altres generals de pertinent aplicació, resolc:
  
Primer
  
Ordenar la baixa en el Registre de Fundacions de la Comunitat Valenciana de la inscripció de l'entitat denominada ?Congregación de Hermanas Marías Nazarenas, inscrita en el Registre de Fundacions de la Comunitat Valenciana amb el número 156(V).
  
Notifiqueu aquesta resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant del conseller de Presidència, en el termini d'un mes, comptador des de la data de la seua notificació.
  
València, 4 de desembre de 1997.- El director general d'Interior: José López Garrido.